**Știi...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știi să te joci cu stelele?

Le iei în palme, le mângâi delicat

strălucirea și te prinzi cu ele

într-o horă amețitoare.

Te urci în carul mare,

înhami Pegas-ul dorit,

îți potrivești umbrela de vise

( te prinde atât de bine! )

și pleci pedalând nebunește.

Părul devine urma unei comete,

ochii privesc fecioara

oglindită-n leoaică,

uiți de dureri și

asculți muzica șoptită

a universului tău.